Добри новини за геймърите - до март месец Tobii ще пусне на пазара новия си продукт, които позволява контрол на геймплея на игрите само с очи
Знаем, че искате да изгаряте с поглед астероиди, но готови ли сте да застрелвате лошите, само като погледнете към тях? Ако отговорът ви е "да, за това мечтая!", то скоро се очаква мечтата ви да стане реалност. Или поне така обещават разработчиците на новия контролер за игри SteelSeries, задвижван от технологията за проследване на движението на погледа, принадлежаща на Tobii.
Tobii бавно подобрява и надгражда технологията от години, започвайки от създаване на лаптопи с възможност за проследяване на погледа, след което доказаха, че това е възможно и в аркадните игри, като го представиха контролираната само с поглед игра Eye Asteroids. Разработчиците разширяват възможностите на контрола с очи чрез разработката Rex peripheral на компанията, а сега технологията най-накрая излиза на пазара, представена от новия продукт SteelSeries.
Новото устройство все още няма име, но ще бъде базирано на Tobii EyeX - нова периферия, снабдена с най-новата и най-добрата до момента технология на компанията за проследяване на погледа. От фирмата обещават да пуснат продукта през март тази година, като той ще може да се поръча през уебсайта на Tobii за $95.
На въпроса кои игри ще могат да се играят само с поглед, компанията отговаря, че това е част от работата на разработчиците, но споменават за по-въздействащо изживяване при First-Person Shooters (например Call of Duty), както и стратегии. При шуутърите играчът може със задържане на поглед върху монитора да избере оръжие, след което да натисне бутона за стрелба.
При ролевите игри, героите могат да реагират на котрола с очи по различни начини в зависимост от характера на героя - по-срамежливите могат да се извърнат, а по-агресивните - да станат нападателни, ако се втренчите в тях.
И както Tobii отбелязват, погледът може да издава и намерения - например, ако се вгледате в някой играч от противниковия отбор на футболна симулация, това може да е знак, че ще преминете от там и по този начин да сигнализирате на другите играчи - реални или виртуални - какво да правят.
Новата технология, предложена от Tobii, има потенциала да открие цяла нова ера в гейминг преживяването. Може би вече очаквате новия продукт с нетърпение?
В новината има следните теми: игри, геймъри, видео игри
По статията работи: Галина Тодорова	, последно обновена: 04.01.2014 21:37:04
#1	(10 ян. 2014 11:03)